Oficiālais Vēstnesis L 349 , 24/12/2002 Lpp. 0004 - 0005



Padomes Regula (EK) Nr. 2323/2002 (2002. gada 16. decembris) par protokola noslēgšanu, ar ko nosaka zvejas iespējas un finanšu iemaksas, kuras paredzētas Eiropas Ekonomikas kopienas un Senegālas Republikas valdības nolīgumā par zveju pie Senegālas krastiem laika posmam no 2002. gada 1. jūlija līdz 2006. gada 30. jūnijam EIROPAS SAVIENĪBAS PADOME, ņemot vērā Eiropas Kopienas dibināšanas līgumu un īpaši tā 37. pantu saistībā ar 300. panta 2. punktu un 300. panta 3. punkta pirmo daļu, ņemot vērā Komisijas priekšlikumu, ņemot vērā Eiropas Parlamenta atzinumu [1], tā kā: (1) Saskaņā ar Nolīgumu starp Eiropas Ekonomikas kopienu un Senegālas Republiku par zveju pie Senegālas krastiem [2] abas puses ir risinājušas sarunas ar mērķi, lai noteiktu grozījumus vai papildinājumus, kas jāizdara nolīgumā protokola piemērošanas termiņa beigās. (2) Šo sarunu rezultātā 2002. gada 25. jūnijā parafēja jaunu protokolu, ar ko noteica iepriekšminētajā nolīgumā paredzētās zvejas iespējas un finanšu iemaksas laika posmam no 2002. gada 1. jūnija līdz 2006. gada 30. jūnijam. (3) Kopienas interesēs ir apstiprināt šo protokolu. (4) Saskaņā ar protokola pielikuma C punktu jānosaka piešķirto zvejas iespēju sadalījums starp dalībvalstīm, to pienākums ziņot par nozveju un Kopienas kuģu īpašnieku pienākums izkraut tunzivis Senegālā uz viņu pašu rēķina, IR PIEŅĒMUSI ŠO REGULU. 1. pants Ar šo Kopienas vārdā tiek apstiprināts protokols, ar ko nosaka Nolīgumā starp Eiropas Ekonomikas kopienu un Senegālas Republikas valdību par zveju pie Senegālas krastiem paredzētās zvejas iespējas un finanšu iemaksas laika posmam no 2002. gada 1. jūnija līdz 2006. gada 30. jūnijam. Protokola teksts ir pievienots šai regulai [3]. 2. pants Protokolā paredzētās zvejas iespējas dalībvalstīm piešķir šādi: 1. kategorija | 233 reģistrētās bruto tonnas (BRT) ceturksnī | Grieķija | 704 BRT ceturksnī | Spānija | 563 BRT ceturksnī | Itālija | 2. kategorija | 3000 BRT mēnesī, rēķinot vidēji gadā | Spānija | 3. kategorija | 3186 BRT mēnesī, rēķinot vidēji gadā | Spānija | 314 BRT mēnesī, rēķinot vidēji gadā | Portugāle | 4. kategorija | 10 kuģi | Spānija | 6 kuģi | Francija | 5. kategorija | 21 kuģis | Spānija | 18 kuģi | Francija | 6. kategorija | 20 kuģi | Spānija | 3 kuģi | Portugāle | Ja pieteikumi licences saņemšanai no šīm dalībvalstīm neietver visas protokolā noteiktās zvejas iespējas, Komisija var izskatīt jebkuras citas dalībvalsts pieteikumus licences saņemšanai. 3. pants Protokola pielikuma C punkta c) apakšpunktā izklāstītās tunzivju saldētājseineru tiešās izkraušanas saistības pilda Kopienas kuģu īpašnieki, pamatojoties uz šādu sadalījumu: - kuģi, kas kuģo ar Francijas karogu: 44 %, - kuģi, kas kuģo ar Spānijas karogu: 56 %. 4. pants Dalībvalstis, kuru kuģi zvejo saskaņā ar šo regulu, ziņo Komisijai par katras nozvejas daudzumu Senegālas zvejas zonā saskaņā ar Komisijas Regulu (EK) Nr. 500/2001 [4]. 5. pants Ar šo Padomes priekšsēdētājs ir pilnvarots iecelt pilnvarotās personas protokola parakstīšanai, lai tas kļūtu saistošs Kopienai. 6. pants Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2002. gada 16. decembrī Padomes vārdā — priekšsēdētāja M. Fischer Boel [1] Atzinums sniegts 05.12.2002. (Oficiālajā Vēstnesī vēl nav publicēts). [2] OV L 226, 29.8.1980., 17. lpp. [3] OV L 349, 24.12.2002., 46. lpp. [4] OV L 73, 15.3.2001., 8. lpp. --------------------------------------------------